als_Latn dik_Latn sna_Latn
LëvizAlbania pritet nga kryetari i Bashkisë së Gjenevës
06/06/2017
06/06/2017
Delegacioni nga Shqipëria përbëhej nga Drejtori i Fondacionit Shoqëria e Hapur për Shqipërinë, Z. Andi Dobrushi, Znj. Juliana Hoxha, Drejtore Ekzekutive e Parterëve Shqipëri për Ndryshim dhe Zhvillim, Z.Dritan Shutina Drejtor Ekzekutiv i CO-Plan dhe Znj. Valbona Kuko, Drejtore Ekzekutive e projektit LëvizAlbania.
Delegacioni nga Tirana u prit në një takim shumë frytdhënës nga Kryetari i Bashkisë së Gjenevës, Z. Remi Pagany, i cili më 1 Qershor 2017 ka marrë detyrën e Kryetarit të Bashkisë së Kantonit të Gjenevës.
Takimi u fokusua në shkëmbimin e ndërsjellët të eksperiencave, sidomos në modelin e suksesshëm të organizimit të peticioneve dhe referendumeve lokale, për të cilat Zvicra njihet si histori suksesi. Modeli zviceran i përdorimit të peticioneve dhe referendumeve që iniciohen nga nismat qytetare në raport me politikat vendore, investimet, transparenca, llogaridhënia dhe përfshirja qytetare në vendimmarrjet vendore ka ndikuar drejtpërdrejtë në cilësinë e qeverisjes lokale.
Kryetari i Bashkisë Z. Pagany paraqiti përpara delegacionit të LëvizAlbania shembullin e tij konkret se si përmes angazhimit qytetar duke u mbështetur në të drejtat që ligji i garanton, përpara se të merrte detyrën e kryebashkiakut, së bashku me qytetarët e një zone në Gjenevë, arritën të transformonin një shesh të pashfrytëzuar dhe pamirëmbajtur në një shesh që sot përshkohet dhe shfrytëzohet nga 18 mijë banorë, vetëm duke shfrytëzuar mundësinë e peticionit dhe nismave qytetare. “Projektet pasi hartohen shfaqen on-line për të marrë gjykimin e banoreve, ata më pas vendosin për ta pranuar ose jo. Në rast se ka kundërshti, banorët nisin rrugën e kontestimit dhe Këshilli Bashkiak duhet të shqyrtojë vendimin e tyre”, shpjegoi Z.Pagany mënyrën e funksionimit të peticioneve në Kantonin e Gjenevës.
Kryebashkiaku i Gjenevës shpjegoi se referendumet në Zvicër kanë lindur për të luftuar korrupsionin dhe më pas nisën të aplikohen si një e drejtë e qytetarëve për të vendosur mbi vendimmarrjet lokale. “Unë nuk mund të favorizoj për punët e qytetit një apo dy kompani, sepse qytetarët përmes të drejtës që i garanton ligji për peticionet më bllokojnë punimet, e nëse më bllokojnë punimet unë nuk do të mund të zbatoj detyrën time”, tha ai.
Drejtuesi i Konsorciumit që zbaton projektin LëvizAlbania bëri një pasqyrë të arritjeve dhe sfidave të projektit që synon të forcojë demokracinë vendore përmes angazhimit të aktorëve të shoqërisë civile dhe individëve për më shumë transparencë, llogaridhënie dhe pjesëmarrje qytetare në vendimmarrjet lokale. “Eksperienca e zvicerane e zhvillimit të nismave qytetare përmes peticioneve dhe referendumeve është një model për të cilin qeverisja vendore në Shqipëri ka shumë nevojë. Roli i qytetarit në proceset vendimmarrëse dhe në rritjen e transparencës së të zgjedhurve vendorë është një instrument që projekti LëvizAlbania e ka në fokusin e tij kryesor”, deklaroi Z. Dobrushi.
Ekipi i LëvizAlbania zhvilloi gjithashtu një takim me drejtuesit e Agjencisë Zvicerane për Zhvillim dhe Bashkëpunim në qytetin e Bernës, e cila financon dhe projektin për demokracinë vendore “LëvizAlbania”. Anetarët e Konsorciumit të LëvizAlbania prezantuan eksperiencën e organizatave të tyre (OSFA, Partners Albania & Co-Plan) në sektorët që operojnë prej shumë vitesh. Ata vlerësuan maksimalisht se bashkimi i ekspertizës së tre organizatave në zbatimin e projektit LëvizAlbania është një histori suksesi dhe ka nisur të japë efeket konkrete.
Gjatë takimit me drejtuesit e Agjencisë Zvicerane për Zhvillim dhe Bashkëpunim, Drejtoresha e LëvizAlbania Znj.Valbona Kuko prezantoi arritjet e deritanishme të nismave të shoqërisë civile dhe individëve të mbështetura nga LëvizAlbania që synojnë të forcojnë demokracinë lokale dhe rrisin cilësinë e qeverisjes vendore në të gjithë territorin e Shqipërisë.
/ Top Channel
LAJME TE NGJASHME
MË TË LEXUARAT
- Pas tradhtisë në Turqi vjen “lufta”?!
- Vërshojnë kritikat mbi Ronaldon!
- Vazhdojnë lëkundjet në Maqedoni, rrezik vullkani në Ohër
- Mbretëresha e Errësirës
- Kupton se ishte shumë e dobët, transformohet
- Gazetarja e akuzon për abuzim
- Sarandë, forcat detare shpëtojnë velierën turke
- “Uau, vërtetë e bëmë këtë!”
- Seedorf, në vend të De Biasit?
- Francë, të shtëna në Tuluz, të vdekur e të plagosur
als_Latn unk unk als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn